Toshkentda 22-marotaba Xalqaro sayyohlik yarmarkasi o‘tkaziladi

5−7- oktyabr kunlari poytaxtdagi “O‘zekspomarkaz"da “Ipak yo‘lida turizm” XXII Toshkent Xalqaro sayyohlik yarmarkasi bo‘lib o‘tadi. Markaziy Osiyoda sayyohlik sohasidagi eng yirik forum 1995- yildan buyon o‘tkazib kelinmoqda.
Dushanba kuni yarmarka tashkilotlari — “O‘zbekturizm” Milliy kompaniyasining “Buyuk ipak yo‘li” agentligi o‘tkazgan matbuot anjumanida xabar berilganidek, tashrif buyuruvchilarni an’anaviy “Sharqona bozor” hamda O‘zbekiston va bir qator mamlakatlarning sayyohlik salohiyati taqdimotlari kutmoqda.
Andijon viloyati stendida andijoncha palovni tayyorlash bo‘yicha mastar-klassda qatnashish va o‘ziga xos uzum navlari mazasidan totib ko‘rish mumkin.

Yarmarka doirasida ekologik turizmni rivojlantirish masalalari va aholiga xizmat ko‘rsatish sohasini taraqqiy ettirish istiqbollari mavzularida xalqaro konferensiya o‘tkaziladi.
Joriy yilda Tailand yarmarkaning hamkor davlati hisoblanadi. Mazkur mamlakat turistik salohiyati taqdimotidan tashqari, forumda “Chili — yangi kashfiyotlar o‘lkasi”, “Yaponiyala turizmning o‘ziga xosliklari”, “O‘zing uchun Misrni kashf et” va “Maldiv “A"dan “Ya"gacha”.
Yarmarkaga Rossiyaning NTV telekanali “Poyedem, poyedim!” dasturi televizion guruhi tashrif buyuradi. Bu safar mazkur ko‘rsatuv Toshkent va Xorazm oshxonasining o‘ziga xosliklariga bag‘ishlanadi.